Jugoistočna regija (Brazil)

Jugoistočna regija (portugalski: Região Sudeste do Brasil) jedna je od pet geografskih regija Brazila. Najbogatija je brazilska regija jer učestvuje s oko 60% BDP-a Brazila. Sastoji se od 4 savezne države: Espírito Santo, Minas Gerais, Rio de Janeiro i São Paulo, od kojih tri posljednje navedene predstavljaju ujedno i tri najbogatije savezne države, po pogledu učešća u ukupnom BDP-u. Sa površinom od 924.511,3 km2, četvrta je najveća regija a sa 80.353.724 stanovnika, najmnogoljudnija je od brazilskih regija. Najveći gradovi regije su: São Paulo, Rio de Janeiro i Belo Horizonte, pri čemu su São Paulo i Rio de Janeiro istovremeno i najveći gradovi Brazila. Jugoistočna regija po mnogočemu je prva regija Brazila, ne samo po broju ukupnog i urbanog stanovništva nego i po gustoći naseljenosti, broju registriranih vozila, broju univerziteta, aerodroma, luka, bolnica itd. Privreda Jugoistočna regija privredno je najrazvijeniji dio Brazila. Samo država São Paulo ostvaruje oko trećine ukupnog brazilskog BDP-a. Njen BDP iznosi približno 500 milijardi dolara, što je čini drugom ekonomijom Južne Amerike (poslije Brazila) i privredno najjačom administrativnom jedinicom prvog nivoa u Latinskoj Americi. Privreda se zasniva na mašinskoj, automobilskoj i avioindustriji, sektoru usluga i finansija, trgovini, tekstilnoj industriji i proizvodnji narandži, šećerne trske i kafe. Osim savezne države São Paulo, i Minas Gerais je država s rastućom ekonomijom. Stanovništvo Najveći gradovi Reference